ປະ​ທາ​ນາ​ທິ​ບໍ​ດີ ໄ​ລຍະຂ້າມຜ່ານ ຂອງເວ​ເນຊູ​ເອ​ລາ ກ່າວ​ຫາ​ ທ່ານ​ມາ​ດູ​ໂຣ ວ່າ ຂົ່ມ​ຂວັນ​ຄອບ​ຄົວ​ຂອງ​ທ່ານ
ທ່ານເພັນ​ສ໌ ກ່າວ​ວ່າ ພວກ​ເຮົາ​ໄດ້​ຮັບ​ຟັງ ​ການ​ສືບ​ສວນ​ສອບ​ສວນ ທີ່ແນ​ໃສ່ ​ຈອມຜະ​ເດັດ​ການ ທີ່​ຄ້າ​ຢາ​ເສບ​ຕິດ ນິ​ໂຄ​ລັ​ສ ມາ​ດູ​ໂຣ ແລະ​ໄດ້​ຊ່ອຍ​ນຳ​ເອົາ ​ພວກ​ຄ້າ​ຢາ​ເສບ​ຕິດ​​ ມາດຳ​ເນີນ​ຄະ​ດີ ແລະລົງ​ໂທດ.
ປະທານາທິບໍດີໄລຍະຂ້າມຜ່ານ ຂອງເວເນຊູເອລາ ທ່ານ ຮວານ ກວາອີໂດ ກ່າວວ່າ ຄອບຄົວຂອງເພິ່ນໄດ້ຖືກຂົ່ມຂູ່ ໂດຍລະບອບການປົກຄອງປັດຈຸບັນ ໃນວັນພະຫັດ ວານນີ້ ເວລາ ປະທານາທິບໍດີ ນິໂຄລັສ ມາດູໂຣ ປະຕິເສດບໍ່ຍອມລົງຈາກອຳນາດ ທ່ານ ກວາອີໂດ ໄດ້ປະກາດຕົນເອງ ເປັນປະທານາທິບໍດີ ໄລຍະຂ້າມຜ່ານຂອງເວເນ ຊູເອລາໃນທ່າມກາງການປະທ້ວງຂະໜາດໃຫຍ່ຕ້ານທ່ານມາດູໂຣ ຜູ້ທີ່ໄດ້ເລີ້ມສະໄໝ ທີ 2 ຂອງທ່ານ ໃນວັນທີ 10 ເດືອນມັງກອນຜ່ານມາ ຫຼັງຈາກການເລືອກຕັ້ງມອງເຫັນ ກັນວ່າ ມີການສໍ້ໂກງຢ່າງກວ້າງຂວາງ ທັງ ສະຫະລັດ ແລະບັນດາປະເທດໃນຂົງເຂດ ພາກັນຮັບຮູ້ທ່ານ ກວາອີໂດ ວ່າ ເປັນປະທານາທິບໍດີໄລຍະຂ້າມຜ່ານ ໃນຂະນະທີ່ຈີນ ຣັດເຊຍ ແລະເທີກີ ພາກັນສະໜັບສະໜຸນທ່ານມາດູໂຣ ຊລາຕິກາ ໂຮກ ມີລາຍງານ ກ່ຽວກັບເລື້ອງນີ້ ຊຶ່ງວັນນະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ທ່ານກວາອີໂດ ໄດ້ບອກກັບພວກນັກຂ່າວ ໃນວັນພະຫັດວານນີ້ວ່າ ຕຳຫຼວດພິເສດໄດ້ໄປ ທີ່ບ້ານຂອງເພິ່ນ ໃນຂະນະທີ່ທ່ານໄດ້ອອກໄປຂ້າງນອກ ແລະຂໍພົບພັນລະຍາຂອງເພິ່ນ, ຜູ້ຊຶ່ງຢູ່ໃນບ້ານກັບລູກສາວທີ່ມີອາຍຸໄດ້ 20 ເດືອນນັ້ນ ເພິ່ນໄດ້ກ່າວຂອບໃຈຕໍ່ພວກ ເພື່ອນບ້ານຂອງເພິ່ນ ທີ່ປົກປ້ອງທ່ານນາງ ທ່ານ ຮວານ ກວາອີໂດ, ປະທານາທິບໍດີຊົ່ວຄາວຂອງເວເນຊູເອລາ ກ່າວວ່າ ການໄປຫາຂອງພວກເຈົ້າໜ້າທີ່ ແມ່ນມີຂຶ້ນ ໃນຂະນະທີ່ທ່ານກວາອີໂດ ຢູ່ທີ່ມະຫາ ວິທະຍາໄລເວເນຊູເອລາ ເພື່ອນຳສະເໜີວິໄສທັດຂອງເພິ່ນສຳລັບອະນາຄົດຂອງ ປະເທດ ທີ່ວ່າ ເວເນຊູເອລາ ໄດ້ຕົກຢູ່ໃນສະພາບທີ່ຍາກຈົນລຳບາກເລີຍ ກໍວ່າໄດ້, ການຂາຍນ້ຳມັນ ຊຶ່ງເປັນພື້ນຖານຫຼັກຂອງເສດຖະກິດຂອງປະເທດນັ້ນ ແມ່ນໄດ້ ຊຸດໂຊມລົງ ແລະລັດຖະບານແມ່ນມີສ່ວນພົວພັນກັບກິດຈະກຳທີ່ຜິດກົດໝາຍ ຮອງປະທານາທິບໍດີສະຫະລັດ ທ່ານໄມຄ໌ ເພັນສ໌ ໃນວັນພະຫັດວານນີ້ ໄດ້ຍົກຍ້ອງ ໝ່ວຍຄວບຄຸມຢາເສບຕິດ ຂອງສະຫະລັດ ຫຼື DEA ທີ່ໄດ້ຄົ້ນພົບການເຊື່ອມໂຍງ ລະຫວ່າງລະບອບການປົກຄອງຂອງມາດູໂຣແລະຂະບວນການຄ້າ ຢາເສບຕິດ ທ່ານໄມຄ໌ ເພັນສ໌ ກ່າວວ່າ ຜູ້ນຳຫົວສັງຄົມນິຍົມ ແມ່ນຍັງພວກທີ່ສະໜັບສະໜຸນ ເປັນຈຳນວນຫຼວງຫຼາຍ ໃນເວ ເນຊູເອລາ ຜູ້ຍິງຄົນນຶ່ງທີ່ສະໜັບສະໜຸນທ່ານມາດູໂຣ ໃນນະຄອນກາຣາກັສກ່າວວ່າ ສ່ວນຜູ້ຊາຍຄົນນຶ່ງ ທີ່ສະໜັບສະໜຸນທ່ານມາດູໂຣ ກໍກ່າວວ່າ ກອງທັບຂອງເວເນຊູເອລາ ແມ່ນຍັງມີຢູ່ເບື້ອງຫຼັງທ່ານມາດູໂຣຢູ່ ແຕ່ນັກວິເຄາະ ກ່າວວ່າ ການສະໜັບສະໜຸນທີ່ວ່ານີ້ ຈະຢູ່ບໍ່ໄດ້ອີກດົນ ເພາະວ່າ ບັນດາພວກ ຜູ້ນຳຂອງທະຫານ ຊາບວ່າ ເງິນທີ່ເປັນຄ່າໃຊ້ຈ່າຍໃຫ້ພວກເຂົາເຈົ້ານັ້ນແມ່ນກຳລັງໝົດລົງແລ້ວ ທ່ານອີແວນ ແອລລິສ ຈາກວິທະຍາໄລສົງຄາມກອງທັບບົກສະຫະລັດ ກ່າວວ່າ ທ່ານມາດູໂຣ ກ່າວວ່າ ທ່ານແມ່ນເປີດກ້ວາງ ທີ່ຈະໂອ້ລົມສົນທະນາ ກັບຝ່າຍຄ້ານ ແຕ່ກໍໄດ້ປະຕິເສດເຖິງຄວາມເປັນໄປໄດ້ ກ່ຽວກັບການຈັດການເລືອກຕັ້ງໃໝ່